**SVEUČILIŠTE U ZAGREBU FAKULTET ŠUMARSTVA I DRVNE TEHNOLOGIJE**

**SVETOŠIMUNSKA 25**

**10000 ZAGREB**

**OIB: 07699719217**

**RKP: 01896**

**OBRAZLOŽENJE OPĆEG DIJELA FINANCIJSKOG PLANA ZA 2025.-2027. GODINU**

**PRIHODI I PRIMICI**

Ukupno planirani prihodi za 2025. godinu iznose 25.477.438 eura. Najveći dio prihoda odnosi se na izvore: 11-sredstva proračuna, 31-vlastita sredstva i 815- sredstva za cjelovitu obnovu zgrada stradalih u potresu 2020. godine, namijenjena za cjelovitu obnovu IV paviljona FŠDT koja predstavljaju veliki dio ukupnih prihoda.

Predviđen je pad u 2026. i 2027. godini u odnosu na 2025. godinu. U 2026. godini ukupno planirani prihodi iznose 11.375.287 eura a u 2027. godini iznose 11.477.886 eura.

Na izvoru 11 planirani prihodi iznose 11.400.550 eura, utvrđeni su na temelju limita dostavljenih od Ministarstva znanosti i obrazovanja odnosno Sveučilišta u Zagrebu. Iznos planiranog prihoda odnosi se na za 2025.,2026. i 2027. godinu.

Na izvoru 31 planirani prihodi za 2025. iznose 2.175.000 eura. Planirani su prema izvršenju 2024. godine, a odnose se na obavljanje gospodarske i stručne djelatnosti, izrade projekata za gospodarstvo, najam prostora, organiziranje konferencija, stručnih seminara, prodaju proizvoda i knjiga. Predviđen je blagi rast u 2026. i 2027. godini u odnosu na 2025. godinu.

Na izvoru 43 planirani su prihodi u iznosu 580.000 eura za za prve dvije godine a 2027. godine se smanjuju na 500.000 eura. Prihodi se odnose na participacije od školarina za preddiplomski, diplomski i poslijediplomski doktorski studij, uplate za upisnine i ostale naknade propisane Odlukom dekana, te sudjelovanje županije i gradova za financiranje stručnog studija DT.

Na izvoru 52 planirani su prihodi za 2025. godinu u iznosu od 242.856 eura. Prihodi se odnose na projekte EU na kojima je uplatitelj APPRRR i Hrvatska zaklada za znanost te sufinanciranje nastave na Stručnom studiju DT od Grada Vinkovaca.

HRZZ financira znanstvene djelatnosti te rashode za doktorande i poslijedoktorande zaposlene na teret HRZZ. Prihodi u 2026. i 2027. godini se smanjuju zbog završetka određenih projekata i financiranja školovanja doktoranada i poslijedoktoranada.

Na izvoru 61 planirani prihodi u u sve tri godine iznose 28.000 eura. Odnose se na namjenske donacije od neprofitnih organizacija i trgovačkih društava, koje koristimo za financiranje časopisa i organiziranje znanstvenih i stručnih skupova.

Na izvoru 815 planirani prihodi iznose 11.050.032 eura, na temelju limita dostavljenih od Ministarstva znanosti i obrazovanja odnosno Sveučilišta u Zagrebu.

**RASHODI I IZDACI**

Ukupni planirani rashodi za 2025. godinu iznose 26.644.713 eura. Najveći dio rashoda odnosi se na izvore: 11-sredstva proračuna, 31-vlastita sredstva i 815- sredstva za cjelovitu obnovu zgrada stradalih u potresu 2020. godine, namijenjena za cjelovitu obnovu IV paviljona FŠDT koja predstavljaju veliki dio ukupnih rashoda.

Predviđen je pad u 2026. i 2027. godini u odnosu na 2025. godinu. Planirani rashodi u 2026. iznose 12.428.287 eura a u 2027. godini iznose 12.232.636 eura.

Na izvoru 11 planirani rashodi za 2025. iznose 11.400.550 eura, utvrđeni su na temelju limita dostavljenih od Ministarstva znanosti i obrazovanja odnosno Sveučilišta u Zagrebu. Najveći dio namijenjen je za rashode za zaposlene te pokrivanje dijela materijalnih rashoda za normalno funkcioniranje Fakulteta. Iznos planiranih rashoda odnosi se na sve tri godine.

Na izvoru 31 planirani rashodi za 2025. iznose 3.171.500 eura. Najvećim dijelom rashodi se odnose na pokrivanje troškova kod provođenja gospodarske djelatnosti i stručnih projekata te čine značajan udio u financijskom planu. U 2026. planira se blagi rast a 2027. godini blagi pad rashoda.

Na izvoru 43 planirani rashodi u 2025. i 2026. godini iznose 643.000 eura. Najveći dio rashoda odnosi se na materijalne rashode i nabavu dugotrajne imovine. U 2027. godini planirani su rashodi u iznosu od 549.750 eura.

Na izvoru 52 planirani rashodi za 2025. iznose 518.331 eura. Najvećim dijelom se odnose na materijalne rashode i rashode za dugotrajnu imovinu za sufinanciranje nastave na Stručnom studiju DT od Grada Vinkovaca te na rashode za zaposlene na projektima Hrvatske zaklade za znanost.

Rashodi u 2025. i 2026. godini su manji zbog završetka određenih projekata i financiranja školovanja doktoranada i poslijedoktoranada.

Na izvoru 61 planirani rashodi za 2025. godinu iznose 135.775 eura a odnose se na provođenje aktivnosti namjenskih donacija i znanstvenih projekata koje financiraju trgovačka društava i neprofitne organizacije. Planirani rashodi u 2026. i 2027. godini znatno su manji zbog završetka određenih znanstvenih projekata.

Na izvoru 815 planirani rashodi za 2025. iznose 11.050.032 eura, na temelju limita dostavljenih od Ministarstva znanosti i obrazovanja odnosno Sveučilišta u Zagrebu.

**PRIJENOS SREDSTAVA IZ PRETHODNE U SLIJEDEĆU GODINU**

Donos planiranih sredstava u 2025. godinu iznosi 3.506.375 eura. Najveći dio se odnosi na izvor 31 donos prihoda od gospodarske djelatnosti koji iznosi 3.000.000 eura. Namjenjen je za plaćanje rashoda nastalih u 2024. godini koji će se podmiriti tijekom 2025. godine.

Odnos sredstava u 2026. godinu iznosi 2.339.100 eura. a večim dijelom se odnosi na plaćanje nastalih rashoda koji će biti plaćeni u 2026. godini. Najveći dio se odnosi na izvor 31 odnos prihoda od gospodarske djelatnosti koji iznosi 2.003.500 eura.

Planirani donosi i odnosi sredstava na izvoru 43 i 61 najvećim dijelom se odnose na projekte u tijeku koji rashode po izvještajnom razdoblju imaju još sljedeće (jedne ili dvije) godine.

**UKUPNE I DOSPIJELE OBVEZE**

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze | 791.313,28 eura | 1.139.667,86 eura |
| Dospjele obveze | 10.458,93 eura | 0 eura |

Stanje ukupnih obveza Fakulteta šumarstva i drvne tehnologije na dan 31.12.2023. iznosi 791.313,28 eura, a stanje obveza na dan 30.06.2024. iznosi 1.139.667,86 eura.

Zagreb, 18. prosinca 2024.

Dekan:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prof.dr.sc. Josip Margaletić